Ш Е Ш І М

 Қазақстан Республикасының атынан

 02 қазан 2015 жыл Үшарал қаласы

Алматы облысы Алакөл аудандық соты құрамында төрағалық етуші судья Р., сот хатшылығына К. ала отырып, Алакөл аудандық прокуратурасының аға прокуроры Д., Алакөл аудандық ІІБ-нің сенім хат арқылы өкілі КҚПТ-ның аға инспекторы полиция аға лейтенанты А., Өзбекстан Республикасының азаматы P., өның қорғаушысы адвокат Г. қатысуымен ашық сот мәжілісінде, Алакөл аудандық сотының ғимаратында, Алматы облысы Алакөл ауданының ІІБ-нің бастығы полиция полковнигі К. шетелдікті немесе азаматтығы жоқ адамды Қазақстан Республикасының шегінен шығарып жіберу туралы арызы бойынша азаматтық ісін қарап, соттың

 А Н Ы Қ Т А Ғ А Н Ы:

 Алакөл ауданының ІІБ-нің бастығы полиция полковнигі К. шетелдікті немесе азаматтығы жоқ адамды Қазақстан Республикасының шегінен шығарып жіберу туралы арызында Өзбекстан Республикасының азаматы 24.02.1968 жылы туылған P., 10.07.2015 жылы Өзбекстан Республикасынан Қазақстанға жеке іс-сапармен келгенін, бірақ келген уақытынан бері арнайы көш-қон бөліміне тіркелмегенін. Соған байланысты 19.08.2015 жылы ҚР ӘҚБК-нің 517 бабының 2 бөлігімен және 18.08.2015 жылы ҚР ӘҚБК-нің 440 бабының 1 бөлігімен әкімшілік жауапкершіліктерге тартылғанын. Яғни, P. ҚР Көші-қон заңнамасын өрескел бұзғандығын көрсетіп, соттан оны Қазақстан Республикасының шегінен азаматтық тәртіпте шығаруды сұраған.

Сот мәжілісінде арыз иесінің өкілі А. арызды толығымен қолдап, арызды қанағаттандыруды сұраған.

Сот мәжілісінде P., өзіне байланысты ІІБ-нің арызымен толық келісетінін. Себебі өз еркімен еліне қайта алмайтынын, соған байланысты арызды қанағаттандыруды сұрады.

Қорғаушы адвокат Т.Ш.Галинов шет ел азаматы P. Қазақстан Республикасының шегінен азаматтық тәртіпте шығару туралы Алакөл ауданының ІІБ-нің бастығының келтірген арызы қанағаттандырылуға жататындығын айтып көрсетті.

 Аталған жағдайларға байланысты, сот іс материалдарын және мән-жайларын зерттеп, арыз иесінің өкілінің, P. және оның қорғаушысы адвокат Г. жауаптарын, прокурордың арыз қанағатандыруға жатады деген қорытындысын тыңдап, фактілі деректерді тексеріп, әрбір дәлелдемеге қатыстылығы, жол берілушілігі, дұрыстығы, ал барлық жиналған дәлелдемелерге олардың жиынтығында істі шешуге жеткіліктілігі тұрғысында баға бере отырып, сот келесі тұжырымға келеді:

Қазақстан Республикасының Азаматтық Іс жүргізу Кодексінің 317-12-бабына сәйкес, шетелдікті немесе азаматтығы жоқ адамды Қазақстан Республикасының заңнамасын бұзғаны үшін Қазақстан Республикасының шегінен тыс шығарып жіберу туралы өтінішті ішкі істер органдары шетелдіктің немесе азаматтығы жоқ адамның болған және (немесе) тіркелген жеріндегі сотқа жазбаша нысанда не электрондық құжат нысанында береді.

Сотта анықталғандай, Өзбекстан Республикасының азаматы 24.02.1968 жылы туылған P., 10.07.2015 жылы Өзбекстан Республикасынан Қазақстанға жеке іс-сапармен келген, бірақ ҚР көш-қон заңдарына сай көші-қон карточкасында көрсетілген 5 тәулік ішінде тіркеуге тұру уақытын өткізіп алған. Осы жағдайға байланысты 28.08.2015 жыл ҚР ӘҚБтК-нің 517 бабының 2 бөлігімен әкімшілік жауапкершілікке, яғни 1 тәулікке қамауға алу жазасына тартылған. Бірақ, P. әкімшілік қамаудан босатылған уақыттан бері, Өзбекстан Республикасына қайтып кетпеген.

Мұндай жағдайда сот мәжілісінде тексерілген және зерттелген дәлелдемелерді, заң нормаларын ескере отырып сот Алакөл ауданының ІІБ-нің бастығының шетелдікті немесе азаматтығы жоқ адамды Қазақстан Республикасының шегінен шығарып жіберу туралы арызын толық қанағаттандыруға негіздер жеткілікті деп санайды.

Жоғарыда көрсетілгендердің негізінде және Қазақстан Республикасының Азаматтық іс жүргізу кодексінің 317-14, 317-15, 217-221, баптарын басшылыққа ала отырып, сот

 Ш Е Ш І М Е Т Т І :

Алакөл ауданының ІІБ-нің бастығының шетелдікті немесе азаматтығы жоқ адамды Қазақстан Республикасының шегінен шығарып жіберу туралы арызы қанағаттандырылсын.

Өзбекстан Республикасының азаматы 24.02.1968 жылы туылған P. Қазақстан Республикасының шегінен 5 (бес) күн мерзім ішінде шығарып жіберілсін.

Сот шешімін орындау үшін Алакөл АІІБ-нің КҚПТ-на жіберілсін.

Шетелдікті немесе азаматтығы жоқ адамды Қазақстан Республикасының шегінен шығарып жіберу туралы сот шешімі оны қабылдаған күннен бастап заңды күшіне енеді және шетелдікті немесе азаматтығы жоқ адамды Қазақстан Республикасының шегінен шығарып жіберу үшін негіз болып табылады.

Төрағалық етуші:

 Көшірмесі дұрыс

 Судья: